Der blev gået til den i søndagens finale i supertourisme-klassens sæsonstart på Padborg Park. Flere af biler har buler og skrammer efter en hårdt kørt afslutning på weekenden. Michael Nykjær fra Team Prego Racing levede op  sin favoritværdighed og tog finalesejren foran Jesper Egebart. Mens de to kunne juble fra de øverste pladser på sejrsskamlen, faldt der brænde ned over nummer tre, Ole Petersen, som var involveret i flere sammenstød. Flere af hans rivaler rasede mod ham og pegede på skader på bilerne. Ole Petersen, der kører i Team Prego Racing,  blev også idømt en straf og sat tilbage, men alligevel kørte han et flot finaleheat og sluttede som nummer tre. Nordjyske Ulrik Linnemann, der har europæisk klasse som rallycross-kører, fik sin debut i super-tourismeklassen og imponerende de øvrige kørere med en syvendeplads i finalen.

Referat:
Ulrik Linnemanns evner rakte til en syvendeplads i sin supertourisme-klasse debut.